Նախօրեին ՀՀ վարչապետ Հովիկ Աբրահամյանի գլխավորությամբ կայացած կառավարության նիստի ընթացքում քննարկվել է այս տարի խաղողի մթերման գործընթացը: Քննարկմանը մասնակցել են պատասխանատու կառույցների և վերամշակող ընկերությունների ներկայացուցիչները: Անդրադառնալով մթերվող խաղաղի կանխատեսելի ծավալին վարչապետը նշել է, որ գյուղատնտեսության նախարարության տվյալներով սպասվում է մոտ 280.000 տոննա խաղաղի բերք, որից 196.000 պետք է վերամշակվի, սակայն պահանջարկը կազմում է 160.000 տոննա: Աբրահամյանը նշել է, որ կառավարությունը հատուկ ուշադրություն է դարձնում խաղողի մթերման գործընթացին և պատրաստ է աջակցություն ցուցաբերել վերամշակող ձեռնարկություններին լրացուցիչ քանակի խաղողը վերամշակելու հարցում: